अधिकांश होटलों में ऐसे सेफ़ होते हैं, जहां उनके ग्राहक, बाहर जाते समय या कमरे के सफ़ाई के समय, अपना कीमती सामान रख सकते हैं। बाहर जाने से पहले अपने पासपोर्ट, घर की चाभी, अतिरिक्त नकदी, महंगे आभूषण वगैरह सेफ़ में रख कर उसमें ताला लगा दीजिये। अगर आपकी जेब कट भी जाएगी तब भी आपकी कुछ ही नकदी और चीज़ें चोरी होंगी। होटल के सेफ़ में हमेशा थोड़ी अतिरिक्त नकदी छोड़ दीजिये। अगर आपकी जेब कट भी जाती है, तब हालत को सुधारने से पहले, आप के पास कोई सवारी लेने और कुछ खाने के लिए पैसे होंगे। अपने फ़ोन को अंदर की किसी ऐसी जेब में रखिए जहां तक चोरों का पहुँचना मुश्किल हो। पूरी कोशिश करिए कि उसको बार-बार बाहर निकालने की ज़रूरत न पड़े, ख़ासकर तब जबकि आपका ध्यान रास्ता ढूँढने पर केन्द्रित हो। अगर आपको फ़ोन निकालना ही हो, तब उसे दोनों हाथों से मज़बूती से पकड़िए और एक बार में उसको 5-10 सेकंड से अधिक समय तक मत देखिये।  जब आप फोटो लेने के लिए फ़ोन निकालें, तब काम पूरा हो जाने के बाद उसे हमेशा वापस जेब में डाल लीजिये। अपनी फोटो लेने के लिए अजनबियों के हाथ में अपना फ़ोन मत दीजिये। जिन मैप्स की आवश्यकता हो, उन्हें होटल में ही प्रिंट कर लीजिये ताकि यह देखने के लिए कि आप कहाँ हैं, आपको अपना फ़ोन निकालने की ज़रूरत न पड़े। चाहे आप उसे इस्तेमाल नहीं भी करना चाहते हों, तब भी बेहतर यही होता है कि आप अपना फ़ोन हमेशा अपने साथ ही रखें। पता नहीं होता कि कब एमर्जेंसी कॉल करने के लिए उसकी ज़रूरत पड़ जाएगी। अगर आप आभूषण पहनते हों, तब अपने नेकलेस को कमीज़ के नीचे ऐसे दबा लीजिये कि उसे खींचा न जा सके। अगर घड़ी थोड़ी भी महंगी हो, तब उसे साथ ले कर मत चलिये। ऐसे आभूषण जिनमें बहुत जेमस्टोन्स (gemstones) जड़े हों, उन्हें ले कर मत चलिये, चाहे वे स्टोन्स असली हों या नकली।  अगर वे बहुत ही ढीली न हों, तब अंगूठियों में कोई समस्या नहीं है। आपका ध्यान गए बिना उनको चुरा पाना बेहद कठिन होता है। हालांकि जेमस्टोन्स वाली अंगूठियों को पहनने से बचना ही बेहतर होता है। अगर आपने बहुत आभूषण पहने होंगे तब जेबकतरे यही मान लेंगे कि आप बहुत नकदी ले कर यात्रा कर रहे हैं। अगर आप कर सकें, तो यात्रा पर आभूषण न ही ले जाएँ। जब तक कि आप किसी फ़ैन्सी डिनर वगैरह पर न जा रहे हों, तब तक उनको साथ लाने की कोई आवश्यकता ही नहीं है।
Take what you need and leave the rest in your hotel safe. Keep your phone in a concealed pocket and avoid taking it out. Tuck your necklace into your shirt and leave your watch at the hotel.